ระเบียบคณะกรรมการตรวจสอบการกระทำระเบียบคณะกรรมการตรวจสอบการกระทำที่ก่อให้เกิดความเสียหายแก่รัฐว่าด้วยค่าใช้จ่ายทางคดีของบุคลากรพ.ศ.๒๕๕๑ โดยที่มีความจำเป็นต้องกำหนดอัตราค่าใช้จ่ายอันสมควรให้แก่บุคลากรของคณะกรรมการตรวจสอบการกระทำที่ก่อให้เกิดความเสียหายแก่รัฐที่ต้องใช้ในกรณีที่ถูกกล่าวหาหรือถูกฟ้องคดีอันเนื่องมาจากการปฏิบัติงานตามอำนาจหน้าที่อาศัยอำนาจตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ ๓๐ ลงวันที่ ๓๐ กันยายน ๒๕๔๙ ข้อ ๔และข้อ ๑๐ คณะกรรมการตรวจสอบการกระทำที่ก่อให้เกิดความเสียหายแก่รัฐโดยความเห็นชอบของนายกรัฐมนตรี จึงกำหนดระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตรวจสอบการกระทำที่ก่อให้เกิดความเสียหายแก่รัฐว่าด้วยค่าใช้จ่ายทางคดีของบุคลากรพ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดากฎหมาย ระเบียบ ข้อบังคับ ข้อกำหนดคำสั่ง ประกาศ หรือมติของคณะกรรมการอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ประกาศ หมายความว่าประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขฉบับที่ ๓๐ ลงวันที่ ๓๐ กันยายน ๒๕๔๙คณะกรรมการตรวจสอบ หมายความว่าคณะกรรมการตรวจสอบการกระทำที่ก่อให้เกิดความเสียหายแก่รัฐที่ได้รับการแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขฉบับที่ ๓๐ ลงวันที่ ๓๐ กันยายน ๒๕๔๙ประธานกรรมการตรวจสอบ หมายความว่าประธานกรรมการตรวจสอบการกระทำที่ก่อให้เกิดความเสียหายแก่รัฐกรรมการตรวจสอบ หมายความว่ากรรมการตรวจสอบการกระทำที่ก่อให้เกิดความเสียหายแก่รัฐบุคลากร หมายความว่าประธานกรรมการตรวจสอบการกระทำที่ก่อให้เกิดความเสียหายแก่รัฐกรรมการตรวจสอบการกระทำที่ก่อให้เกิดความเสียหายแก่รัฐและหมายความรวมถึงบุคลากรอื่นที่คณะกรรมการตรวจสอบได้แต่งตั้งขึ้นตามระเบียบของคณะกรรมการตรวจสอบการกระทำที่ก่อให้เกิดความเสียหายแก่รัฐคดีของบุคลากร หมายความว่าคดีที่บุคลากรของคณะกรรมการตรวจสอบการกระทำที่ก่อให้เกิดความเสียหายแก่รัฐที่ถูกกล่าวหาหรือถูกฟ้องคดีอันเนื่องมาจากการปฏิบัติงานตามอำนาจหน้าที่เกี่ยวกับการดำเนินการตรวจสอบของคณะกรรมการตรวจสอบการกระทำที่ก่อให้เกิดความเสียหายแก่รัฐทั้งนี้ไม่ว่าการกล่าวหาหรือการฟ้องคดีนั้นจะเกิดขึ้นในระหว่างการดำรงตำแหน่งหรือภายหลังจากการพ้นจากตำแหน่งแล้วก็ตามการแก้คดีของบุคลากร หมายความว่าการให้ถ้อยคำหรือชี้แจงข้อเท็จจริง ข้อมูลในคดีต่อศาล พนักงานอัยการ พนักงานสอบสวนหรือเจ้าหน้าที่อื่นที่เกี่ยวข้อง รวมทั้งการทบทวนหรือเตรียมคดีตามนัดหมายของพนักงานสอบสวนหรือพนักงานอัยการค่าใช้จ่ายทางคดี หมายความว่าค่าใช้จ่ายในการดำเนินคดีของบุคลากร พยานบุคคล หรือบุคคลอื่นที่เกี่ยวข้อง เช่นค่าฤชาธรรมเนียม ค่าธรรมเนียม ค่าทนายความ ค่าเบี้ยเลี้ยง ค่าพาหนะและค่าที่พักค่าเสียหาย ดอกเบี้ย ค่าใช้จ่ายอื่นที่เกี่ยวข้องกับการบังคับคดีข้อ ๕ ให้นำกฎหมายระเบียบของคณะกรรมการป้องกันและปราบปรามการทุจริตแห่งชาติเกี่ยวกับค่าใช้จ่ายในการเดินทางไปราชการและการจ่ายเงินค่าตอบแทนการปฏิบัติงานนอกเวลาราชการมาใช้กับค่าใช้จ่ายทางคดีในส่วนของบุคลากรโดยอนุโลมในกรณีที่บุคลากรได้พ้นตำแหน่งไปแล้วให้เบิกได้ในอัตราเท่ากับที่เคยดำรงตำแหน่งสุดท้ายในการปฏิบัติหน้าที่ให้แก่คณะกรรมการตรวจสอบข้อ ๖ ค่าใช้จ่ายทางคดีสำหรับพยานบุคคลให้พยานบุคคลที่เกี่ยวข้องมีสิทธิเบิกค่าเบี้ยเลี้ยง ค่าที่พัก และค่าพาหนะได้ตามอัตรา ดังต่อไปนี้(๑) ค่าเบี้ยเลี้ยง ไม่เกินวันละ ๒๐๐ บาทต่อคน(๒) ค่าที่พักในลักษณะเหมาจ่าย ๕๐๐ บาทต่อวันหรือเท่าที่จ่ายจริง แต่ไม่เกิน ๑,๐๐๐ บาทต่อวัน(๓) ค่าพาหนะเท่าที่จ่ายจริงแต่ทั้งนี้จะต้องไม่เกินอัตราค่าโดยสารรถยนต์ประจำทางปรับอากาศหรือค่าโดยสารรถไฟชั้น ๒ หรือกรณีนำรถยนต์ส่วนตัวเดินทางให้ได้รับค่าน้ำมันเชื้อเพลิงในอัตรากิโลเมตรละ ๓ บาทกรณีพยานบุคคลที่เกี่ยวข้องดำรงตำแหน่งหรือเคยดำรงตำแหน่งในหน่วยงานราชการราชการส่วนท้องถิ่น รัฐวิสาหกิจหรือหน่วยงานอื่นของรัฐ ให้เบิกค่าเบี้ยเลี้ยง ค่าที่พัก และค่าพาหนะได้ในอัตราเท่ากับที่บุคคลนั้นดำรงตำแหน่งอยู่หรือตำแหน่งสุดท้ายก่อนออกจากราชการข้อ ๗ ให้เบิกจ่ายค่าใช้จ่ายทางคดีตามระเบียบนี้จากเงินงบประมาณค่าใช้จ่ายของคณะกรรมการที่สำนักงบประมาณจัดสรรให้สำนักงานการตรวจเงินแผ่นดินในกรณีที่การตรวจสอบตามประกาศได้เสร็จสิ้นลงแล้วตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ ๓๐และพระราชบัญญัติแก้ไขเพิ่มเติมประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ ๓๐ เรื่องการตรวจสอบการกระทำที่ก่อให้เกิดความเสียหายแก่รัฐ ลงวันที่ ๓๐ กันยายน พุทธศักราช๒๕๔๙ พ.ศ. ๒๕๕๐ให้เบิกจ่ายจากเงินงบประมาณค่าใช้จ่ายของคณะกรรมการป้องกันและปราบปรามการทุจริตแห่งชาติข้อ ๘ ให้นำระเบียบคณะกรรมการตรวจเงินแผ่นดินเกี่ยวกับการงบประมาณหรือการรับการจ่ายการเก็บรักษาเงิน และการพัสดุ มาใช้บังคับโดยอนุโลมหลักเกณฑ์หรือวิธีปฏิบัติอื่นใดที่มิได้กำหนดไว้ตามระเบียบนี้ให้ถือปฏิบัติตามมติของคณะกรรมการ ระเบียบ หรือหลักเกณฑ์ของทางราชการโดยอนุโลมข้อ ๙ ให้นำระเบียบนี้ใช้บังคับกับค่าใช้จ่ายทางคดีทั้งปวงทั้งนี้ ตั้งแต่วันที่ ๓๐ กันยายน พ.ศ. ๒๕๔๙ เป็นต้นไปประกาศณ วันที่ ๒๕ มกราคม พ.ศ. ๒๕๕๑นามยิ้มแย้มประธานกรรมการตรวจสอบวัชศักดิ์/ผู้จัดทำ๑๓กุมภาพันธ์ ๒๕๕๑[๑] ราชกิจจานุเบกษาเล่ม ๑๒๕/ตอนที่ ๒๗ ก/หน้า ๑๒๑/๕ กุมภาพันธ์ ๒๕๕๑